# Neuropatologia

La neuropatologia és una disciplina mèdica que estudia les malalties del sistema nerviós central i perifèric, analitzant macroscòpicament i al microscopi els teixits provinents de biòpsies o de peces i mostres autòpsiques. És una subspecialitat de l'anatomia patològica, amb forts lligams amb la neurologia i la neurocirurgia i que rep importants aportacions de la neurobiologia, la virologia, la immunohistoquímica i la biologia molecular. No s'ha de confondre amb el terme neuropatia, el qual es refereix als trastorns dels nervis (per regla general corresponents al sistema nerviós perifèric).

## Neuropatòlegs destacats

* Emil Kraepelin: Conegut principalment per les seves aportacions a la Psiquiatria, fou pioner en relacionar els problemes mentals amb alteracions biològiques del cervell.
* Alois Alzheimer: Descobridor de la malaltia que porta el seu nom.
* Franz Nissl: Creador d'una tinció del teixit nerviós basada en l'anilina que li va permetre identificar unes estructures particulars al soma neuronal i a la primera porció de les dendrites.
* Joseph Babinski (1857-1932): Destacà per les seves observacions dintre del camp de l'histopatologia neuromuscular. Descobridor l'any 1896 del signe que porta el seu nom.
* Alfons Maria Jakob (1884–1931): Descobridor, amb Hans Gerhard Creutzfeldt (1885-1964), de la malaltia de Creutzfeldt-Jakob. Investigà també l'esclerosi múltiple, la neurosífilis i l'atàxia de Friedreich.
* Santiago Ramón y Cajal: Històleg i neuroanatomista, considerat l'impulsor de la moderna neurociència.
* Charles Scott Sherrington: Conegut sobretot per les seves investigacions sobre les sinapsis.
* Gustave Roussy (1874–1948): Professor de la Universitat de París. Va publicar un ampli tractat: Traité de Neuroendocronologie (1946), que aclarí la funció d'enllaç de l'hipotàlem entre el sistema nerviós i el sistema endocrí.
* Solomon Carter Fuller (1872-1953): Deixeble de Kraepelin i Alzheimer. Professor de la Boston University School of Medicine, va especialitzar-se en l'estudi del paper de les neurofibril·les en patologies degeneratives del SNC.
* Percival Sylvester Bailey (1892–1973): A la dècada de 1920 va publicar, conjuntament amb Harvey Cushing, una classificació sistemàtica dels tumors cerebrals que simplificà molt la confusa tipologia utilitzada abans.
* Dorothy Stuart Russell (1895–1983): Treballà amb Wilder Penfield (creador de l'homuncle sensomotor cortical cerebral homònim) i Pío del Río Hortega. Fou la primera dona directora d'un Institut de Patologia al Regne Unit (1946). Amb Lucien Rubinstein escrigué el tractat Pathology of Tumours of the Nervous System (1959), un llibre de referència durant més de 40 anys.
* Rafael Lorente de Nó (1902-1990): Fou el deixeble més jove de Cajal. Nascut a Saragossa, va treballar primer al Laboratori d'Investigacions Biològiques de Madrid i després amplià els seus estudis neurocientífics a Alemanya, Suècia i els Països Baixos gràcies a la JAE. L'any 1934 s'establí definitivament als EUA. Nomenat membre de l'Acadèmia Nacional de Ciències dels Estats Units el 1950, les seves investigacions sobre l'organització del còrtex cerebral i la fisiologia de l'impuls nerviós es consideren cabdals.
* Lucy B. Rorke-Adams: Especialista en tumors cerebrals infantils.

## Revistes de neuropatologia

* Acta Neuropathologica és la revista de neuropatologia amb més impacte (2018: 18.174).
* Brain Pathology és la revista oficial de la International Society of Neuropathology.
* Neuropathology & Applied Neurobiology està patrocinada per la British Neuropathological Society.
* Clinical Neuropathology. Publicació de la Confederació Europea de Societats de Neuropatologia.
* Journal of Neuropathology & Experimental Neurology és la revista oficial de l'American Association of Neuropathologists (AANP).
* Neuropathology és la revista oficial de la Societat Japonesa de Neuropatologia.

## Referències

* ↑ Schoefert, AK «Neither Physicians Nor Surgeons: Whither Neuropathological Skill in Post-war England?» (en anglès). Med Hist, 2015 Jul; 59 (3), pp: 404–420. DOI: 10.1017/mdh.2015.27. PMC: 4597241. PMID: 26090736 [Consulta: 20 juny 2018].
* ↑ Santosh, V «Milestones in neuropathology: Bridging morphology with molecules» (en anglès). Int J Neurooncol, 2018 Nov 14; 1 (1), pp: 14-16. DOI: 10.4103/IJNO.IJNO_13_18. ISSN: 2590-2660 [Consulta: 14 gener 2020].
* ↑ Engstrom EJ, Weber MM, Burgmair W «Emil Wilhelm Magnus Georg Kraepelin (1856–1926)» (en anglès). Am J Psychiatry, 2006 Oct; 163 (10), pp: 1710. DOI: 10.1176/ajp.2006.163.10.1710. ISSN: 1535-7228. PMID: 17012678 [Consulta: 30 desembre 2018].
* ↑ Caponi, S «Emil Kraepelin y el problema de la degeneración» (en castellà). História, Ciências, Saúde–Manguinhos, 2010 Des; 17 (Supl 2), pp: 475-494. ISSN: 0104-5970 [Consulta: 11 juny 2018].
* ↑ Tagarelli A, Piro A, Tagarelli G, Lagonia P, Quattrone A «Alois Alzheimer: a hundred years after the discovery of the eponymous disorder» (en anglès). Int J Biomed Sci, 2006 Jun; 2 (2), pp: 196-204. ISSN: 1550-9702. PMC: 3614590. PMID: 23674983 [Consulta: 11 juny 2018].
* ↑ Wade, N; Piccolino, M; Simmons, A «Franz Nissl (1860–1919)» (en anglès). Portraits of European Neuroscientists, 2012, pàgs: 1 [Consulta: 12 juny 2018].
* ↑ Poirier, J «Babinski, histologist and anatomo-pathologist» (en anglès). Rom J Morphol Embryol, 2008; 49 (2), pp: 263-269. ISSN: 1220-0522. PMID: 18516338 [Consulta: 11 juny 2018].
* ↑ Wolf, JH «Hans Gerhard Creutzfeldt» (en anglès). Famous scholars, Kiel University, 2003, pàgs: 2 [Consulta: 6 gener 2020].
* ↑ Henry, R; Murphy, FA «Etymologia: Creutzfeldt-Jakob disease» (en anglès). Emerg Infect Dis, 2017 Jun; 23 (6), pp: 956. DOI: 10.3201/eid2306.ET2306. ISSN: 1080-6059 [Consulta: 14 gener 2020].
* ↑ Triarhou, LC «Alfons Maria Jakob (1884–1931), neuropathologist par excellence. Scientific Endeavors» (en anglès). Eur Neurol, 2009; 61 (1), pp: 52–58. DOI: 10.1159/000175123. ISSN: 1421-9913. PMID: 19033723 [Consulta: 12 juny 2018].
* ↑ Pearce, JM «Sir Charles Scott Sherrington (1857-1952) and the synapse» (en anglès). J Neurol Neurosurg Psychiatry, 2004 Abr; 75 (4), pp: 544. ISSN: 0022-3050. PMC: 1739021. PMID: 15026492 [Consulta: 11 juny 2018].
* ↑ Gustave Roussy Cancer Center «History of Gustave Roussy» (en anglès). Pr. Gustave Roussy, 2015; Abr 27, pàgs: 4 [Consulta: 11 juny 2018].
* ↑ Cobb, WM «Solomon Carter Fuller, 1872-1953» (en anglès). J Natl Med Assoc, 1954 Set; 46 (5), pp: 370-372. ISSN: 0027-9684. PMC: 2617492. PMID: 20893712 [Consulta: 11 juny 2018].
* ↑ Bucy, PC «Percival Bailey (1892—1973)» (en anglès). Biographical Memoirs, National Academy of Sciences. Washington DC, 1989, pàgs: 46 [Consulta: 31 desembre 2019].
* ↑ Kumar R, Yeragani VK «Penfield – A great explorer of psyche-soma-neuroscience» (en anglès). Indian J Psychiatry, 2011 Jul; 53 (3), pp: 276-278. DOI: 10.4103/0019-5545.86826. PMC: 3221191. PMID: 22135453 [Consulta: 30 desembre 2018].
* ↑ Pérez-Cerdá F, Sánchez-Gómez MV, Matute C «Pío del Río Hortega and the discovery of the oligodendrocytes» (en anglès). Front Neuroanat, 2015 Jul 7; 9, pp: 92. DOI: 10.3389/fnana.2015.00092. PMC: 4493393. PMID: 26217196 [Consulta: 30 desembre 2018].
* ↑ Mut M, Lopes MB, Shaffrey M «Lucien J. Rubinstein: enduring contributions to neuro-oncology» (en anglès). Neurosurg Focus, 2005 Abr 15; 18 (4), pp: e8. DOI: 10.3171/foc.2005.18.4.9. ISSN: 1092-0684. PMID: 15844871 [Consulta: 31 desembre 2019].
* ↑ Geddes, JF «A portrait of 'The Lady': a life of Dorothy Russell» (en anglès). J R Soc Med, 1997 Ag; 90 (8), pp: 455–461. ISSN: 0141-0768. PMC: 1296464. PMID: 9307003 [Consulta: 19 juny 2018].
* ↑ Balcells, M «Rafael Lorente de Nó: biografía de un neurocientífico casi desconocido» (en castellà). Neurosciences and History, 2016; 4 (4), pp: 164-167. ISSN: 2341-1813 [Consulta: 7 gener 2020].
* ↑ Larriva-Sahd, JA «Some predictions of Rafael Lorente de Nó 80 years later» (en anglès). Front Neuroanat, 2014 Des 3; 8, pp: 147. DOI: 10.3389/fnana.2014.00147. PMC: 8425365. PMID: 25520630 [Consulta: 7 gener 2020].
* ↑ Rorke-Adams, LB «Memoir: Curiosity Rewarded!» (en anglès). J Neuropathol Exp Neurol, 2013 Set; 72 (9), pp: 895-904. DOI: 10.1097/NEN.0b013e31829f847b. ISSN: 1554-6578. PMID: 23965739 [Consulta: 28 desembre 2018].
* ↑ Springer Publishing, consulta 5 Desembre, 2020
* ↑ International Society of Neuropathology «Brain Pathology» (en anglès). John Wiley & Sons, Inc. ISSN: 1750-3639 [Consulta: 26 desembre 2019].
* ↑ British Neuropathological Society «Neuropathology & Applied Neurobiology» (en anglès). John Wiley & Sons, Inc. ISSN: 1365-2990 [Consulta: 26 desembre 2019].
* ↑ Euro-CNS «Clinical Neuropathology» (en anglès). Dustri-Verlag. ISSN: 0722-5091 [Consulta: 6 gener 2020].
* ↑ American Association of Neuropathologists «Journal of Neuropathology & Experimental Neurology» (en anglès). Oxford University Press. ISSN: 1554-6578 [Consulta: 26 desembre 2019].
* ↑ Japanese Society of Neuropathology «Neuropathology» (en anglès). John Wiley & Sons, Inc. ISSN: 1440-1789 [Consulta: 11 juny 2018].

## Bibliografia

* Love, Seth; Perry, Arie; Ironside, James; Budka, Herbert. Greenfield's Neuropathology (en anglès). CRC Press, 2015 Abr 10; Ninth Edition-Two Volume Set, pp. 2136. ISBN 9781498721288 [Consulta: 11 juny 2018].
* Leestma, Jan E. Forensic Neuropathology (en anglès). CRC Press, 2014 Jun 23; Third Edition, pàgs: 811. ISBN 9781439887509 [Consulta: 31 desembre 2019].
* Haberland, Catherine. Clinical neuropathology: text and color atlas (en anglès). Demos Medical Publishing, LLC, 2007, pàgs: 336. ISBN 978-1-888799-97-2 [Consulta: 29 desembre 2019]. Arxivat 2019-12-29 a Wayback Machine.
* Bolon, Brad; Butt, Mark. Fundamental Neuropathology for Pathologists and Toxicologists: Principles and Techniques (en anglès). John Wiley & Sons, 2011 Ag, pàgs: 648. ISBN 9781118002230 [Consulta: 29 desembre 2019].
* Allen, Ingrid V. The Changing Face of Neuropathology (en anglès). A: Understanding Disease: A Centenary Celebration of the Pathological Society, Chap. 16 (Hall P, Wright NA; Eds) John Wiley and Sons, 2006 Ag, pp: 185–191. DOI 10.1007/978-94-007-7500-8_8. ISBN 978-0470032206 [Consulta: 20 juny 2018]. Arxivat 20 October 2016$^{[Datemismatch]}$ a Wayback Machine.

## Enllaços externs

* American Association of Neuropathologists
* British Neuropathological Society
* International Society of Neuropathology
* Blog by neuropathologist Brian E. Moore, MD
* Web site by Dimitri Agamanolis, M.D.